text: [{"text_idx": "#000001", "text": "Meiriluti av d\u00f8num vil kanna kjarnorku"}, {"text_idx": "#000002", "text": "-sum framti\u0301\u00f0ar orkum\u00f8guleika i\u0301 Danmark"}, {"text_idx": "#000003", "text": "Ta\u00f0 vi\u0301sir ein kanning, sum Epionion hevur gj\u00f8rt fyri Altinget og DR. 55% av d\u00f8num taka undir vi\u00f0 at kanna kjarnorku sum part av framti\u0301\u00f0ar orkuveiting i\u0301 Damark. 26% eru i\u0301mo\u0301ti og 19% vita ikki. 1056 danir yvir 18 a\u0301r eru spurdir."}, {"text_idx": "#000004", "text": "-Hetta merkir ein st\u00f8\u00f0ugt vaksandi stu\u00f0ul til kjarnorku, sum vit eisini hava s\u00e6\u00f0 i\u0301 \u00f8\u00f0rum kanningum, sigur Kasper M\u00f8ller Hansen, professari vi\u00f0 L\u00e6rda ha\u0301sku\u0301lan i\u0301 Keypmannahavn."}, {"text_idx": "#000005", "text": "Hann vi\u0301sir a\u0301, samb\u00e6rt Altinget, at kjarnorka hevur als ikki veri\u00f0 umr\u00f8dd i\u0301 Danmark, si\u0301\u00f0ani Fo\u0301lkatingi\u00f0 i\u0301 1985 samtykti, at kjarnorka ikki skuldi vera partur av danskari orkutilr\u00e6ttalegging. Ta\u0301 var\u00f0 h\u00f8vu\u00f0sspurningurin trygdin og umhv\u00f8rvisligt vandamiki\u00f0 burturkast. Men si\u0301\u00f0ani ve\u00f0urlagskreppan er farin at gera um seg av a\u0301lvara er kjarnorka bra\u0301dliga aftur vor\u00f0in partur av dagsskra\u0301nni."}, {"text_idx": "#000006", "text": "Ein ors\u00f8k til hesa broyting er tann, at danskir grunnar so sum Novo Fonden hava sett no\u0301gvar pengar av til kjarnorkugransking vi\u00f0 ny\u0301ggjum kjarnorkuverkum, sum als ikki kunnu samanberast vi\u00f0 sli\u0301k sum Tjernbyl."}, {"text_idx": "#000007", "text": "Vi\u00f0 seinasta fo\u0301lkatingsval s\u00f8gdu fleiri av flokkunum seg ganga inn fyri kjarnorku."}, {"text_idx": "#000008", "text": "Undirt\u00f8kan merkist serstakliga millum menn og veljarar a\u0301 h\u00f8gravonginum. Hesir halda, at t\u00f8knimenningin fer at gera, at kjarnorka aftur kemur a\u0301 breddan og sum kann vera vi\u00f0 til at loysa ve\u00f0urlagskreppuna. Serstakliga ein flokkur, Liberal Alliance gongur inn fyri kjarnorku og hevur hann skoti\u00f0 upp at seta eina Niels Bohr nevnd, sum skal kann m\u00f8guleikarnar fyri kjarnorku i\u0301 Danmark."}, {"text_idx": "#000009", "text": "Ta\u00f0 eru ikki bara veljarar til h\u00f8gru, sum ynskja at kanna kjarnorkuna. Har er talan um 70%. Eisini stjo\u0301rnarflokkarnir vilja kanna kjarnorku ella 56%. Og ennta\u0301 ein sto\u0301rur partur av rey\u00f0u flokkunum ynskja at kanna hesa orkuna."}, {"text_idx": "#000010", "text": "Ho\u0301ast undirt\u00f8kuna fyri at kanna kjarnorkuna, so er ta\u00f0 to\u0301 enn vindur og so\u0301l, sum stendur ovast a\u0301 breddanum hja\u0301 Moderaterne, sum i\u0301 dag umsita orku- og ve\u00f0urlagspolitikkin hja\u0301 stjo\u0301rnini."}, {"text_idx": "#000011", "text": "Ein h\u00f8vu\u00f0sors\u00f8k til at fleiri danir ikki ynskja kjarnorku er tann, at ta\u00f0 tekur so langa ti\u0301\u00f0, upp til 15 a\u0301r at byggja u\u0301t kjarnorku og sli\u0301k i\u0301l\u00f8ga ver\u00f0ur eisini sera dy\u0301r."}, {"text_idx": "#000012", "text": "Ta\u00f0 er to\u0301 sera ymiskt, hvussu lond i\u0301 eitt nu\u0301 Evropa meta um kjarnorkuna sum framti\u0301\u00f0ar orkuveiting. Lond sum Frakland og Finland byggja u\u0301t kjarnorkuna, me\u00f0an eitt nu\u0301 Ty\u0301skland gongur i\u0301mo\u0301ti kjarnorku."}, {"text_idx": "#000015", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000017", "text": "Helvtin av orkuni fra\u0301 vindmyllulundum fer til spillis"}, {"text_idx": "#000018", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000019", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000020", "text": "Russland sendir oljutangaskip nor\u00f0ur um Sibiria"}, {"text_idx": "#000021", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000022", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000026", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]